পশ্চিমাঞ্চলীয় শহুরে জেলা
পশ্চিমাঞ্চলীয় শহুরে জেলা হল সিয়েরা লিওনের ১৪টি জেলার অন্যতম একটি জেলা। এটি ১,২৭৩,০২২ জন জনসংখ্যা নিয়ে দেশের পশ্চিমাঞ্চলে অবস্থিত সবচেয়ে জনবহুল জেলা। জাতীয় রাজধানী ও প্রধান শহর ফ্রিটাউন এ জেলার সদরদপ্তর। পশ্চিমাঞ্চলীয় শহুরে জেলা কতগুলো সংসদীয় আসন ও ওয়ার্ডে বিভক্ত। পশ্চিমাঞ্চলীয় শহুরে জেলা দেশের সবচেয়ে সমৃদ্ধ জেলা। এ জেলায় রয়েছে বৃহত্তম অর্থনীতি ও সাংস্কৃতিক কেন্দ্র, পাশাপাশি রয়েছে কেন্দ্রীয় সরকারের প্রধান দপ্তরসমূহ যা অর্থনীতিকে সমৃদ্ধ করতে সহায়ক ভূমিকা পালন করে।